Diari Oficial de la Generalitat Valenciana


Sumari del DOGV 6012, del 13-05-2009 (2009/5122)

RESOLUCIÓ de 26 de març de 2009, del rector de la Universitat de València, en execució de l'acord 58/2009, pel qual el Consell de Govern delega en la Junta Electoral la competència d'adscripcions censals.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6012

Data del DOGV
:   13-05-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/5122


Data del document
:   26-03-2009

Organisme emissor
:   Universitat de València

Tipus de document
:   Resolució

Descriptors 

:   * universitat
    * electorat

RESOLUCIÓ de 26 de març de 2009, del rector de la Universitat de València, en execució de l'acord 58/2009, pel qual el Consell de Govern delega en la Junta Electoral la competència d'adscripcions censals. [2009/5122]  
  
\* \* \* \* \*A fi d'adequar l'adscripció censal per a la participació en òrgans centrals de la Universitat del personal a què es refereixen els articles 61, 72, 75, 78, 241 i les disposicions addicionals novena i desena dels Estatuts, així com dels estudiants de postgrau matriculats en instituts universitaris d'investigació i en centres d'investigació mixts, el Consell de Govern acorda:  
1. En els casos no establerts en altres articles dels Estatuts, delegar en la Junta Electoral les adscripcions censals esmentades en aquest acord.  
2. Establir els criteris següents per a realitzar aquestes adscripcions censals.  
2.1. Instituts universitaris d'investigació  
a) Els membres dels instituts universitaris que s'indiquen a continuació:  
a.1) El personal docent i investigador que haja accedit a una plaça adscrita a l'institut o haja estat contractat per ocupar-la.  
a.2) El personal contractat a l'empara del Programa Ramón y Cajal, del Programa d'Incorporació de Doctors i Tecnòlegs a Grups d'Investigació en l'Estat espanyol en el marc del Programa Nacional de Formació de Personal Investigador del Pla Nacional d'Investigació Científica i Desenvolupament Tecnològic, i del programa propi de la Universitat de València d'incorporació de doctors o doctores.  
a.3) Els becaris i les becàries d'investigació adscrits a l'Institut.  
a.4) El personal d'administració i serveis que ocupe places que es troben adscrites a l'Institut.  
a.5) Els estudiants i les estudiantes matriculats a l'Institut que tinguen la condició d'estudiants de la Universitat de València seran censats en els sectors corresponents i en els centres que s'indiquen a continuació:  
b) Els membres dels apartats a.1), a.2) i a.3) que tinguen docència autoritzada en un departament seran censats en aquest departament i en el centre al qual estiga adscrit departament, de manera que llur adscripció censal a l'institut universitari d'investigació ho serà només a l'efecte de llur participació al consell de l'institut.  
c) El personal de les unitats d'instituts universitaris de cada campus serà distribuït entre els instituts universitaris adscrits al campus corresponent, mitjançant una distribució equitativa, a l'efecte de llur participació en òrgans d'institut i en òrgans centrals de la Universitat.  
2.2. Centres d'investigació mixts.  
a) Els membres dels Centres d'investigació mixts que es relacionen a continuació:   
a.1) El personal docent i investigador de plantilla de la Universitat que haja accedit a una plaça adscrita al centre d'investigació mixt o haja estat contractat per ocupar-la.  
a.2) El personal contractat a l'empara del Programa Ramón y Cajal, del Programa d'Incorporació de Doctors i Tecnòlegs a Grups d'Investigació en l'Estat espanyol en el marc del Programa Nacional de Formació de Personal Investigador del Pla Nacional d'Investigació Científica i Desenvolupament Tecnològic, i del programa propi de la Universitat de València d'incorporació de doctors o doctores.   
a.3) Els becaris i les becàries de la Universitat adscrits al centre d'investigació mixt.  
a.4) El personal d'administració i serveis de plantilla de la Universitat que ocupe places que es troben adscrites al centre d'investigació mixt.  
a.5) Els estudiants i les estudiantes matriculats en el centre d'investigació mixt, seran censats en els sectors corresponents i en els centres que s'indiquen a continuació:  
Institut de Física Corpuscular: Facultat de Física  
Institut d'Història de la Ciència i Documentació López Piñero: Facultat de Medicina i Odontologia  
Centre d'Investigació sobre la Desertificació: Facultat de Farmàcia  
b) Els membres dels apartats a.1), a.2) i a.3) que tinguen docència autoritzada en un departament seran censats en aquest departament i en el centre al qual estiga adscrit departament.  
2.3. Centres d'investigació adscrits  
Els estudiants i les estudiantes matriculats al centre que tinguen la condició d'estudiants de la Universitat de València tindran l'adscripció censal següent:  
Institut Valencià d'Infertilitat: Facultat de Medicina i Odontologia  
2.4. Estructures de Recerca Interdisciplinar (ERI).  
a) Els membres de les ERI que es relacionen a continuació:  
a.1) El personal docent i investigador que haja accedit a una plaça adscrita a l'ERI o haja estat contractat per ocupar-la.  
a.2) El personal contractat a l'empara del Programa Ramón y Cajal, del Programa d'Incorporació de Doctors i Tecnòlegs a Grups d'Investigació en l'Estat espanyol en el marc del Programa Nacional de Formació de Personal Investigador del Pla Nacional d'Investigació Científica i Desenvolupament Tecnològic, i del programa propi de la Universitat de València d'incorporació de doctors o doctores.  
a.3) Els becaris i les becàries d'investigació adscrits a l'ERI.  
a.4) el personal d'administració i serveis que ocupe places que es troben adscrites a l'ERI seran censats en els sectors corresponents i en els centres que s'indiquen a continuació:  
Comportament economicosocial: Facultat d'Economia  
Laboratori de Processat d'Imatges: Facultat de Física  
Polibienestar: Facultat de Ciències Socials  
Sostenibilitat: Facultat de Ciències Socials  
b) Els membres dels apartats a.1), a.2) i a.3) que tinguen docència autoritzada en un departament seran censats en aquest departament i en el centre al qual estiga adscrit el departament, de manera que llur adscripció censal a l'ERI ho serà només a l'efecte de llur participació als òrgans de participació de l'ERI.  
2.5. Centres singulars i serveis generals  
El personal del Jardí Botànic, de l'Observatori Astronòmic o d'algun servei general que desenvolupe funcions docents o investigadores serà censat al centre de la seua especialitat.  
2.6. Personal contractat per obra o servei  
a) El personal tècnic superior contractat per obra o servei, per desenvolupar projectes concrets d'investigació científica o tècnica, serà censat com a personal docent i investigador que no té la condició de funcionari o el grau de doctor.  
b) La resta de personal contractat per obra o servei, per desenvolupar projectes concrets d'investigació científica o tècnica, serà censat com a personal d'administració i serveis.  
Aquesta delegació d'atribucions no impedirà la possibilitat del Consell de Govern de reclamar-ne per a sí el coneixement i la resolució.  
De conformitat amb allò que disposa l'art. 13 de la Llei de Règim Jurídic de les Administracions Públiques i de Procediment Administratiu Comú, sempre que l'òrgan delegat faça ús de la delegació continguda en aquesta resolució, es farà constar aquesta circumstància expressament en l'acte administratiu que es dicte.  
En cap cas no es podran delegar les atribucions que es tinguen al seu torn per delegació continguda en aquesta resolució.  
Les resolucions que es dicten en virtut de les delegacions conferides pels òrgans delegats, exhauriran la via administrativa i deixaran expedita la via judicial.  
De conformitat amb allò que assenyala l'art. 13 de la Llei de Règim Jurídic de les Administracions Públiques i del Procediment Administratiu Comú, aquesta resolució es publicarà en el Diari Oficial de la Comunitat Valenciana.  
Aquesta delegació deroga qualsevol altra delegació de les competències atribuïdes que s'hagués efectuat anteriorment, bé en aquest mateix òrgan o en uns altres distints.  
València, 26 de març de 2009.- El rector: Francisco Tomás Vert.